# PRILOGA 1: Vzorec pogodbe

|  |  |
| --- | --- |
| **Ministrstvo:** | **Upravičenec:** |
| Republika Slovenija  Ministrstvo za digitalno preobrazbo  Davčna ulica 1  1000 Ljubljana  ki ga zastopa:  ……………………………. | …………………………….  …………………………….  …………………………….  ki ga zastopa:  …………………………..…. |
| ID št. za DDV: 29802377 | ID št. za DDV: ……………. |
| Matična številka: 2632586000 | Matična številka: …...…….. |
| IBAN št. SI56 0110 0630 0109 972 | IBAN št. …………………… |
| E-naslov: gp.mdp@gov.si | E-naslov: ………………….. |
| Podpisnik pogodbe:  ………………………….………………… | Podpisnik pogodbe:  ………………………….………………… |

skleneta naslednjo

**POGODBO (št.)** …...……..

o sofinanciranju operacije **»Naziv operacije«**

1. **UVODNE DOLOČBE**
2. člen

Pogodbeni stranki uvodoma kot nesporno ugotavljata:

- da je ministrstvo v Uradnem listu RS, št. ....... z dne …..objavilo Javni razpis za sofinanciranje gradnje visokozmogljivih mobilnih omrežij 5G – Sklad za obnovo (OBP) (v nadaljevanju: javni razpis),

- da se javni razpis izvaja v skladu z 81. členom Zakona o obnovi, razvoju in zagotavljanju finančnih sredstev (Uradni list RS, št. 131/23 in 81/24; v nadaljevanju: ZORZFS),

- da je bil za operacijo upravičencu dne \_\_\_ izdan »sklep ministrstva o izboru …«,

- da je upravičenec seznanjen, da gre za pogodbo, ki je v določenem delu pod javnopravnim režimom, torej pod ureditvijo, drugačno od splošnih pravil pogodbenega prava,

- da ministrstvo kot pogodbena stranka nastopa tudi kot nosilec javnega interesa,

- da zadržanje izplačil sredstev in vračilo že izplačanih sredstev za upravičenca ne pomenijo nastanka težko nadomestljive škode,

- da upravičenec pri izvajanju operacije, ki se sofinancira s to pogodbo, nastopa samostojno, brez strank konzorcijskega sporazuma,

- da upravičenec pri izvajanju pogodbe lahko nastopa s podizvajalci.

1. člen

Pogodbeni stranki sta sporazumni, da se ta pogodba sklepa zaradi dodelitve sredstev iz proračuna Republike Slovenije upravičencu, katerega operacija je bila odobrena na javnem razpisu. Pogodbeno razmerje je urejeno s slovenskimi javnofinančnimi predpisi ob smiselnem upoštevanju evropskih javnofinančnih predpisov ter je podvrženo tudi nadzoru slovenskih institucij ali organov, ki ugotavljajo kršitve pri uporabi dodeljenih sredstev. Upravičenec je dolžan ukrepati skladno s priporočili iz končnih poročil zgoraj navedenih institucij ali organov in redno obveščati ministrstvo o izvedenih ukrepih.

Pogodbeni stranki se dogovorita, da se upravičeni stroški izvedbe operacije sofinancirajo le pod pogojem, da niso nastali s kršitvijo predpisov s področja izvedbe javnih razpisov ali drugih predpisov ali s kršitvijo te pogodbe.

1. **PREDMET POGODBE**
2. člen

Predmet te pogodbe je sofinanciranje upravičenih stroškov izvedbe operacije »*Naziv operacije*« za gradnjo infrastrukture odprte bazne postaje za mobilna omrežja 5G (v nadaljnjem besedilu: operacija), pod pogoji in zavezami v nadaljevanju. Podrobna vsebina predmeta te pogodbe je opredeljena v vlogi na javni razpis in v njenem finančnem načrtu, ki sta sestavni del te pogodbe kot Priloga 1 in se hrani pri skrbniku pogodbe (vloga upravičenca).

Pogodbeni stranki s to pogodbo urejata medsebojne pravice, obveznosti in odgovornosti glede sofinanciranja in izvajanja operacije iz prejšnjega odstavka. Sredstva sofinanciranja se dodeljujejo na podlagi in pod pogoji, ki so navedeni v javnem razpisu in razpisni dokumentaciji ter sklepu ………………………………. št. .... z dne …… in so dogovorjeni s to pogodbo, kar je upravičencu znano in s podpisom te pogodbe prevzema dogovorjene pravice in obveznosti. Kršitev pogojev iz navedenega sklepa predstavlja bistveno kršitev pogodbe.

1. **PRAVNE PODLAGE IN NAVODILA**
2. člen

Pogodbeni stranki se dogovorita, da so del pogodbenega prava tudi naslednji predpisi in dokumenti:

* Zakon o javnih financah (Uradni list RS, št. 11/11 – upb., 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US, 18/23 – ZDU-1O in 76/23),
* ZORZFS,
* Zakon o elektronskih komunikacijah (Uradni list RS, št. 130/22 in 18/23 – ZDU-1O; v nadaljevanju: ZEKom-2),
* Uredba o uporabi javnih sredstev za gradnjo visokozmogljivih fiksnih širokopasovnih omrežij oziroma nadgradnjo obstoječih fiksnih omrežij, gradnjo mobilnih omrežij 5G, gradnjo zalednih omrežij in za spodbujanje povezljivosti (Uradni list RS, št. 24/24),
* Spremembe proračuna Republike Slovenije za leto 2025 (DP2025-A) (Uradni list RS, št. 104/24),
* Proračun Republike Slovenije za leto 2026 (DP2026) (Uradni list RS, št. 104/24),
* Zakon o izvrševanju proračunov Republike Slovenije za leti 2025 in 2026 (ZIPRS2526) (Uradni list RS, št. 104/24),
* Zakon o varstvu osebnih podatkov (Uradni list RS, št. 163/22),
* Zakon o poslovni skrivnosti (Uradni list RS, št. 22/19),
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Zakon o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr., 196/21 – odl. US, 157/22 – odl. US, 35/23 – odl. US, 57/23 – odl. US in 102/23),
* Zakon o gospodarskih družbah (Uradni list RS, št. 65/09 – UPB, 33/11, 91/11, 32/12, 57/12, 44/13 - odl. US, 82/13, 55/15, 15/17, 22/19 - ZposS, 158/20 – ZintPK, 18/21, 18/23 – ZDU10 in 75/23 ),
* Gradbeni zakon (Uradni list RS, št. 199/21, 105/22 – ZZNŠPP,133/23 in 85/24 – ZAID-A; v nadaljevanju: GZ1),
* Zakon o integriteti in preprečevanju korupcije (Uradni list RS, št. 69/11 – UPB, 15/20, 3/22 – ZDeb in 16/23 – ZZPri),
* Zakon o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 - ZNUZSZS, 28/23 in 88/23 – ZOPNN-F; v nadaljevanju: ZJN-3).
* Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16),
* Uredba o razvrščanju objektov (Uradni list RS, št. 96/22),
* Uredba o zelenem javnem naročanju (Uradni list RS, št. 51/17, 64/19, 121/21 in 132/23),
* Pravilnik o projektni in drugi dokumentaciji ter obrazcih pri graditvi objektov (Uradni list RS, št. 30/23),
* Uredba Komisije (EU) št. 651/2014 z dne 17. junija 2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe (UL L št. 187 z dne 26. 6. 2014, str. 1), zadnjič spremenjena z Uredbo Komisije (EU) 2023/1315 z dne 23. junija 2023 o spremembi Uredbe (EU) št. 651/2014 o razglasitvi nekaterih vrst pomoči za združljive z notranjim trgom pri uporabi členov 107 in 108 Pogodbe ter Uredbe (EU) 2022/2473 o razglasitvi nekaterih vrst pomoči za podjetja, ki se ukvarjajo s proizvodnjo, predelavo in trženjem ribiških proizvodov in proizvodov iz akvakulture, za združljive z notranjim trgom z uporabo členov 107 in 108 Pogodbe (UL L št. 167 z dne 30. 6. 2023, str. 1; v nadaljevanju: Uredba 651/2014/EU) in
* Shema državne pomoči »Gradnja visokozmogljivih mobilnih omrežij 5G - Sklad za obnovo« (št. priglasitve: BE05-2632586-2024).

Pogodbeni stranki se dogovorita, da sta pri izvajanju pravic in obveznosti iz te pogodbe dolžni spoštovati vse slovenske in evropske predpise in dokumente, navedene v prejšnjem odstavku, ter njihovo vsebino sprejemata v pogodbeno vsebino. V primeru neskladja med pogodbenimi določbami in dokumenti, navedenimi v prejšnjem odstavku, prevladajo predpisi in pogoji prava EU.

Upravičenec s podpisom te pogodbe izrecno potrjuje, da je v celoti seznanjen z vsemi predpisi in dokumenti, navedenimi v prvem odstavku tega člena, ter da se z vsebino pravic in obveznosti pogodbenih strank izrecno strinja. Pogodbeni stranki se strinjata, da bosta izpolnjevali svoje obveznosti po tej pogodbi v skladu z vsakokratno veljavnimi predpisi in dokumenti, na katere se ta pogodba sklicuje in ki so del pogodbenega prava.

1. **PODATKI O OPERACIJI IN OBDOBJE UPRAVIČENOSTI**
2. člen

Gradnja mora biti dokončana do 20. 11. 2026. Realizacija gradnje mora biti predvidena mesečno in letno.

Obdobje upravičenosti stroškov je za vse upravičene stroške operacije od datuma objave javnega razpisa v Uradnem listu RS do 20. 11. 2026.

Če so dela zaključena pred izdajo sklepa o izboru, ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Datum zaključka spremljanja operacije je 20. 11. 2031.

Namen, cilji, aktivnosti, rezultati, terminski in finančni načrt in povzetek operacije so opredeljeni v vlogi, ki je Priloga 1 te pogodbe in njen sestavni del.

O doseganju rezultatov upravičenec poroča ministrstvu ob predložitvi vsakega ZZI in po zaključku operacije v skladu s 14. členom te pogodbe.

1. **POGODBENA VREDNOST IN FINANČNI NAČRT**
2. člen

Ministrstvo po izvedenem javnem razpisu in na podlagi sklepa o izboru ………………………………. št. .... z dne …… upravičencu dodeli sredstva za sofinanciranje skupnih upravičenih stroškov operacije »*Naziv operacije*«, v višini \_\_\_\_\_\_\_\_\_\_ EUR (z besedo \_\_\_\_\_\_\_\_\_\_ EUR) za gradnjo infrastrukture odprte bazne postaja za mobilna omrežja 5G na njegov IBAN odprt pri banki \_\_\_\_\_\_\_\_\_\_\_\_\_\_.

Delež javnega sofinanciranja upravičenih stroškov je …%.

Neupravičeni stroški, ki so nastali s kršitvijo predpisov ali te pogodbe, niso predmet sofinanciranja po tej pogodbi. Če je upravičenec prejel sredstva za stroške, ki niso predmet sofinanciranja po tej pogodbi, jih mora vrniti v roku 30 (tridesetih) dni od prejema pisnega poziva ministrstva, povečana za zakonske zamudne obresti od dneva nakazila na TRR upravičenca do dneva nakazila v dobro proračuna RS.

Sredstva sofinanciranja operacije predstavljajo državno pomoč, ki se dodeljuje v skladu s shemo državne pomoči »Gradnja visokozmogljivih mobilnih omrežij 5G - Sklad za obnovo« (št. priglasitve: BE05-2632586-2024).

Upravičenec bo moral vse poslovne dogodke, ki se nanašajo na operacijo, evidentirati na ločenem stroškovnem mestu. To velja tudi za morebitne dodatne prihodke, ki bi lahko izvirali iz nadomestil za stroške opravljenih storitev, vendar le tistih, ki niso vključeni v sofinanciranje po tem javnem razpisu, so pa neposredno povezani z predmetom pogodbe.

1. člen

Ministrstvo se obveže upravičencu sofinancirati upravičene stroške izkazanih in plačanih javnih upravičenih izdatkov, vendar največ do pogodbeno dogovorjenega zneska, opredeljenega v tej pogodbi, pod pogoji iz te pogodbe.

Finančni viri za celotno obdobje sofinanciranja operacije po posameznih letih znašajo:

|  |  |  |  |
| --- | --- | --- | --- |
| Finančni viri (v EUR) | Leto 2025 | Leto 2026 | Skupaj |
| Proračun Republike Slovenije |  |  |  |

Dinamika sofinanciranja se lahko spremeni na pisni predlog upravičenca, s pisnim dodatkom k pogodbi, vendar le ob utemeljenih razlogih in pogoju, da ima ministrstvo na razpolago prosta proračunska sredstva.

Ministrstvo si pridržuje pravico, da glede na razpoložljiva sredstva po posameznih proračunskih letih upravičencu predlaga prilagoditev dinamike sofinanciranja.

1. člen

Dodeljena sredstva so namenska in jih sme upravičenec uporabljati izključno v skladu s pogoji, navedenimi v sklepu ministrstva o izboru, javnem razpisu, razpisni dokumentaciji in v tej pogodbi, sicer gre za neupravičene stroške. V primeru ugotovljene nenamenske porabe sredstev je upravičenec dolžan vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v Sklad za obnovo.

1. **UPRAVIČENI STROŠKI IN IZDATKI**
2. člen

Upravičeni stroški po tej pogodbi, kot izhajajo iz vloge upravičenca, so:

* **nakup in gradnja infrastrukture**: so investicije v opredmetena osnovna sredstva, kot so npr.: objekti, omrežja, napeljave, infrastruktura ipd., stroški uporabe opredmetenih osnovnih sredstev - stroški amortizacije ter stroški v zvezi z delom, ki so neposredno povezani s predmetom javnega razpisa. Ti stroški so lahko namestitev pasivne širokopasovne infrastrukture (hrbtenične in dostopovne), kot je npr. strošek gradnje objektov, polaganja kablov, vgradnje opreme, najema obstoječe infrastrukture drugega operaterja in gradbenih del v povezavi s širokopasovno infrastrukturo (hrbtenične in dostopovne), kot je npr. strošek za pripravo in izvedbo gradbenih, obrtniških in instalacijskih del, strošek projektne in investicijske dokumentacije, nadomestilo za stvarno služnost, strošek gradbenega nadzora. V upravičene stroške nakupa in gradnje širokopasovne infrastrukture je vključen tudi najem ali nakup posameznih delov oziroma celotne obstoječe infrastrukture ali omrežij. Najem in neodtujljiva, neomejena in nepreklicna pravice do uporabe (IRU) posameznih delov oziroma celotne obstoječe infrastrukture ali omrežij za obdobje največ 20 let je upravičen strošek in ga bo izbrani prijavitelj dokazal s predložitvijo sklenjene pogodbe, računa in dokazila o plačilu takšnega stroška.
* **nakup opreme in drugih opredmetenih/neopredmetenih osnovnih sredstev:** so investicije v naprave, opremo, strojno opremo in neopredmetena sredstva, kot so npr.: programska oprema, licence in so namenjene za namestitev širokopasovne infrastrukture ter dostopovnih omrežij naslednje generacije, kot je npr. strošek nakupa in vgradnje opreme za dostopovna omrežja, strošek aktivne opreme, ki je potrebna za nemoteno delovanje radijskih delov baznih postaj …).

Upravičeni stroški se ne smejo dvojno financirati iz različnih virov javnih sredstev.

DDV ni upravičen strošek.

Dodeljena sredstva za stroške gradnje se izplačujejo po gradbenih situacijah. Ob tem je treba pri gradnji voditi najmanj gradbeno knjigo in knjigo obračunskih izmer za izvedbo gradbenih del.

Pri tem stroški projektiranja, dokumentacije in nadzora, ki so uvrščeni v kategorijo nakup in gradnja infrastrukture, v skupni višini ne smejo presegati 10 % celotne vrednosti operacije.

Upravičenec lahko pouporablja svojo obstoječo infrastrukturo in aktivno opremo, ki jo že ima vgrajeno v omrežje, vendar za njuno uporabo ne bo upravičen do sofinanciranja, če so vsi stroški, nastali pred dnevom prejete vloge na ta javni razpis.

Občine lahko dajejo na voljo svoje prostore za potrebe izgradnje funkcijskih lokacij. Pogoji, pod katerimi se le ti dajejo na voljo, so predmet dogovora med upravičencem in posamezno občino glede na njene ustaljene poslovne modele in pogoje. Najem teh prostorov je lahko upravičen strošek.

Stroški nadomestil za stvarno služnosti so upravičen strošek največ do višine 10 % skupnih upravičenih stroškov operacije.

Upravičeni stroški operacije morajo biti v skladu z določili javnega razpisa ter dodatnimi navodili in usmeritvami ministrstva.

Za upravičene stroške, ki presegajo višino dodeljenega sofinanciranja iz 6. člena te pogodbe, in neupravičene stroške operacije mora končni prejemnik zagotoviti lastne ali druge finančne vire.

Stroški, ki niso opredeljeni kot upravičeni, so neupravičeni stroški operacije in niso upravičeni do sofinanciranja.

1. člen

Upravičenec upravičenost stroškov v posameznem obdobju sofinanciranja dokazuje z dokazili o doseženih rezultatih, ki so bili načrtovani in potrjeni v vlogi za sofinanciranje, in sicer:

* dokazila, ki jih je treba predložiti v skladu z zahtevami javnega razpisa in drugimi vsakokratno veljavnimi navodili ministrstva (priročniki, navodila za prijavitelje),
* vmesna poročila in končno poročilo o izvajanju operacije.

Dokazila morajo vselej izkazovati:

* da so stroški dejansko nastali za dela, ki so bila opravljena, za blago, ki je bilo dobavljeno, oziroma za storitve, ki so bile izvedene;
* da je končni prejemnik, v kolikor ni zavezanec za ZJN-3, ponudnika blaga oziroma izvajalca dejansko iskal na trgu v skladu s temeljni načeli javnega naročanja ter njihove smiselne uporabe na način, da:
  1. postopek povpraševanja izvede in pridobi vsaj tri ponudbe, v primeru manjšega števila pridobljenih ponudb se predloži utemeljitev z dokazili ali
  2. postopek povpraševanja izvede po svojih internih navodilih, kadar so le-ta enaka ali strožja od določb glede izbora zunanjih izvajalcev tega javnega razpisa,

ter pri tem za zagotovitev ustrezne revizijske sledi izkaže postopek preverjanja cen na trgu oziroma pojasni izveden postopek povpraševanja na trgu z izpolnjenim obrazcem iz razpisne dokumentacije (PRILOGA 4: Zaznamek o preverjanju cen na trgu) in

* da je dobavljeno blago oziroma storitev bila plačana.

Dokazila, da je strošek oziroma izdatek nastal, sta račun ali eRačun in dokazilo o plačilu upravičenca, ki dokazuje, da je bil račun dejansko plačan (izpis transakcijskega računa upravičenca, potrdilo o bremenitvi računa ali druga knjigovodska listina enakovredne narave).

1. **ZAHTEVKI ZA IZPLAČILO**
2. člen

Osnova za izplačilo sredstev za sofinanciranje upravičenih stroškov so zahtevki za izplačilo (v nadaljevanju: ZZI) upravičenca, ki se izstavljajo:

* za izplačila v letu 2025: najkasneje do 20. 11. 2025,
* za izplačila v letu 2026: najkasneje do 20. 11. 2026.

Zadnji zahtevek je treba predložiti do 20. 11. 2026.

1. člen

ZZI-ju je treba priložiti:

* vmesno ali končno poročilo o izvajanju operacije,
* dokazila o upravičenosti stroška v skladu z 10. členom te pogodbe: dokazila so verodostojne listine (pogodbe, dokazila o opravljenem postopku in druge podlage za izstavitev računa);
* dokazila o opravljeni storitvi ali dobavi blaga;
* račun ali eRačun oziroma verodostojne knjigovodske listine,
* dokazilo o plačilu (izjeme so določene v vsakokrat veljavnem ZIPRS) in
* poročilo o doseganju rezultatov.

Ne glede na prejšnji odstavek v primeru, kjer posamezno naročilo ne presega vrednosti 40.000 EUR (brez DDV), upravičenci predložijo naslednje:

* račun ali eRačun oziroma verodostojne knjigovodske listine;
* dokazilo o plačilu (izjeme so določene v vsakokrat veljavnem ZIPRS).

Če upravičenec v roku ne predloži vseh zahtevanih dokazil o upravičenosti stroškov, ministrstvo zavrne ZZI, v primeru tovrstnih ponavljajočih se kršitev, kot so navedena v prejšnjem stavku, pa zadrži izplačevanje sredstev sofinanciranja.

ZZI mora podpisati pooblaščena oseba upravičenca.

Za namene dodatnega preverjanja upravičenosti stroškov s strani ministrstva ali drugega pristojnega organa mora upravičenec na poziv ministrstva ali drugega pristojnega nadzornega organa predložiti še dodatna dokazila o upravičenosti stroškov.

Ministrstvo lahko od upravičenca zahteva dodatna pojasnila, ki dokazujejo upravičenost nastanka stroška za izvedbo operacije, če ministrstvo ali drug pristojen nadzorni organ ob pregledu ZZI-ja ne ugotovi neposredne povezave med nastankom priglašenega stroška in izvedbo operacije. Če se ob pregledu ZZI-ja ugotovi, da upravičenec uveljavlja stroške, ki niso upravičeni stroški operacije, ministrstvo zavrne ZZI in o tem obvesti upravičenca.

1. **PLAČILNI ROKI**
2. člen

Ministrstvo se obveže, da bo odobrena sredstva plačalo skladno z veljavnim zakonom, ki ureja izvrševanje proračuna Republike Slovenije (Zakon o izvrševanju proračuna Republike Slovenije), v roku največ 30 dni po prejemu pravilno izstavljenega ZZI-ja in potrjene dokumentacije (popolnega ZZI-ja), ki izkazuje nastanek upravičenih stroškov, ter v okviru razpoložljivih proračunskih sredstev za to operacijo, in sicer na transakcijski račun upravičenca, ki bo naveden na ZZI-ju.

1. **SPREMLJANJE POGODBE PO ZAKLJUČKU OPERACIJE**
2. člen

Upravičenec se zavezuje, da bo še 5 (pet) let od končnega plačila upravičencu - po zaključku operacije ministrstvu dostavljal letna poročila o doseganju rezultatov in izjave, da rezultati operacije ne bodo in niso bili odtujeni, cedirani, zastavljeni, prodani ali uporabljeni za namen, ki ni v povezavi s sofinancirano operacijo, in sicer najpozneje do 28. februarja tekočega leta za preteklo leto.

1. **AKTIVNOSTI MINISTRSTVA**
2. člen

Ministrstvo se pod pogojem pravilnega in pravočasnega izpolnjevanja pogodbenih obveznosti s strani upravičenca obveže upravičencu sofinancirati operacijo v višini izkazanih upravičenih stroškov največ do pogodbene vrednosti iz prvega odstavka 6. člena te pogodbe in v okviru razpoložljivih proračunskih sredstev.

Ministrstvo je dolžno upravičencu na njegovo pisno zaprosilo pravočasno zagotoviti informacije in pojasnila v zvezi z obveznostmi iz te pogodbe najpozneje pa v desetih (10) delovnih dneh.

1. člen

Ministrstvo ali drug pristojen organ spremlja in nadzira izvajanje te pogodbe ter namensko porabo sredstev. Ministrstvo lahko za spremljanje, nadzor in evalvacijo operacije ter porabo proračunskih sredstev angažira tudi zunanje izvajalce ali pooblasti druge organe ali institucije na podlagi izvedenega javnega naročila ali neposredne pogodbe v primeru uporabe izjeme od javnega naročanja, ki razpolagajo s strokovnimi znanji, s katerimi pristojni organ ne razpolaga in ne gre za izvedbo nalog, ki spadajo v izvirno pristojnost organa.

1. člen

V primeru odkritja nepravilnosti pri izvajanju operacije oziroma te pogodbe ministrstvo:

* začasno ustavi izplačila sredstev, dokler se nepravilnost ali sum goljufije ne ovrže in/ali
* zahteva vračilo neupravičeno izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS, in/ali
* izreče finančne popravke oziroma zniža višino sredstev glede na resnost kršitve.

Pogodbeni stranki se dogovorita, da so nepravilnosti pri izvajanju operacije oziroma te pogodbe in njihovo preverjanje podrobneje urejeni v predpisih in dokumentih, navedenih v 4. členu te pogodbe.

V kolikor je bil pri upravičencu potrjen sum goljufije in je bil spoznan za krivega s pravnomočno sodno odločbo, se tak upravičenec še 3 leta po pravnomočnosti sodbe ne more prijaviti na razpise ministrstva, ki se sofinancirajo iz sredstev proračuna Republike Slovenije.

Če ministrstvo ali drug pristojen organ presodi, da je v zvezi z izvedbo te pogodbe ali operacije podan sum storitve kaznivega dejanja zoper gospodarstvo, kot je opredeljen v Kazenskem zakoniku (Uradni list RS, št. 50/12 – uradno prečiščeno besedilo, s spremembami in dopolnitvami; v nadaljnjem besedilu: KZ-1), lahko ministrstvo zadrži izplačilo sredstev do odločitve pristojnega organa glede obstoja kaznivega dejanja na škodo gospodarstva. Ministrstvo izplačilo sredstev vselej zadrži, kadar je v zvezi z izvedbo te pogodbe ali operacije podan sum storitve kaznivega dejanja iz 228. člena KZ-1 (poslovna goljufija), 229. člena KZ-1 (goljufija na škodo Evropske unije) ali 230. člena KZ-1 (preslepitev pri pridobitvi in uporabi posojila ali ugodnosti). V primeru, da se sum storitve kaznivega dejanja po naravi stvari nanaša na izvedbo operacije kot celote, se zadržanje izplačila sredstev izvede glede celotne operacije. V primeru, da je s sumom storitve kaznivega dejanja obremenjen del operacije, ter njegova izvedba ni ključna za dosego ciljev ali rezultatov operacije, se zadržanje izplačila sredstev izvede glede tega dela operacije. Pogodbeni stranki sta soglasni, da ministrstvo do ugotovitve pristojnega organa glede obstoja kaznivega dejanja ni v zamudi z izpolnitvijo obveznosti po tej pogodbi.

1. člen

Če se po izplačilu sredstev ugotovi, da so bila sredstva izplačana neupravičeno, ministrstvo:

- za znesek neupravičeno izplačanih sredstev zmanjša naslednji ZZI (ali več ZZI-jev) za izplačilo nepovratnih sredstev, če se nepravilnost ugotovi med izvajanjem pogodbe oziroma še pred končnim povračilom sredstev, ali

- zahteva vračilo neupravičeno izplačanih sredstev na podlagi zahtevka za vračilo, upravičenec pa mora vrniti neupravičeno izplačana sredstva v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS. Predmet zahtevka po tej alinei so tudi neupravičeno izplačana sredstva, ki niso bila v celoti poračunana po prvi alinei tega člena.

1. člen

Če med izvajanjem operacije nastopijo okoliščine, ki bi vplivale na sklenitev pogodbe o sofinanciranju na način, da se ta ne bi sklenila, če bi te okoliščine obstajale ob njenem sklepanju, lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS.

1. **OBVEZNOSTI UPRAVIČENCA**
2. člen

Upravičenec se zavezuje, da bo izvedba operacije, ki je predmet sofinanciranja po tej pogodbi, pravilna, zakonita, gospodarna in učinkovita, sicer gre za bistveno kršitev te pogodbe.

Upravičenec bo izvedel operacijo v skladu z določili in zahtevami javnega razpisa ter veljavno zakonodajo. V primeru dvoma o njihovi vsebini oziroma negotovosti glede pravilne izpolnitve svojih obveznosti je upravičenec dolžan na ministrstvo podati pisno zaprosilo za pojasnila v zvezi z obveznostmi. Ministrstvo je dolžno v roku petnajst (15) dni pisno odgovoriti na vprašanja upravičenca.

1. člen

Upravičenec je odgovoren za zakonito, gospodarno in namensko porabo dodeljenih sredstev in s podpisom te pogodbe potrjuje in jamči, da:

* so pogodbo in vse druge listine v zvezi s to pogodbo podpisale osebe, ki so vpisane v poslovni register Republike Slovenije (v nadaljnjem besedilu: ePRS) kot zakoniti zastopniki upravičenca za tovrstno zastopanje, oziroma druge osebe, ki jih je za to pooblastila oseba, vpisana v ePRS oziroma pooblaščene osebe (v primeru oseb javnega prava);
* je ministrstvo seznanil z vsemi dejstvi, podatki in okoliščinami, ki so mu bili znani ali bi mu morali biti znani in ki bi lahko vplivali na odločitev ministrstva o sklenitvi te pogodbe;
* je upravičenec, ki je zavezanec za javno naročanje, dolžan pred sklenitvijo pogodb o oddaji javnega naročila v skladu z Zakonom o integriteti in preprečevanju korupcije od ponudnika pridobiti izjavo o lastniški strukturi;
* so vsi podatki, ki jih je posredoval ministrstvu v zvezi s to pogodbo, ažurni, resnični, veljavni, popolni in nespremenjeni tudi v času njene sklenitve.

Kršitve jamstev iz prejšnjega odstavka so bistvene kršitve pogodbe. V primeru takih kršitev ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Upravičenec se zavezuje, da bo:

* operacijo izvajal skladno z vsakokratno veljavnimi predpisi in navodili ministrstva;
* sredstva, pridobljena po tej pogodbi, porabil namensko in izključno za upravičene stroške izvajanja operacije, katere sofinanciranje je predmet te pogodbe, vse v skladu s to pogodbo;
* v roku 8 (osmih) dni od nastanka spremembe pisno obvestil ministrstvo o vseh statusnih spremembah, kot so sprememba sedeža ali dejavnosti, sprememba pooblaščenih oseb in zakonitih zastopnikov, sprememba deleža ustanoviteljev, družbenikov ipd. ali druge spremembe deležev, ki bi kakorkoli spremenile status upravičenca;
* ministrstvu v postavljenem roku dostavljal zahtevana pojasnila v zvezi z operacijo in med delovnim časom omogočal dostop v objekte z namenom izvajanja pregledov, povezanih z operacijo - predložil dokazila o upravičenosti stroškov v določenem roku;
* izpolnil obveznosti v rokih, določenih za izpolnitev posameznih obveznosti;
* upošteval dodatna navodila oziroma spremembe navodil in zahtev ministrstva glede informiranosti, priprave ZZI-jev in poročil, ki jih ministrstvo sprejme v skladu z vsakokratno veljavnimi predpisi;
* ministrstvo sprotno pisno obveščal o dogodkih, zaradi katerih je podaljšano ali onemogočeno izvajanje operacije;
* za operacijo vodil ustrezno ločen knjigovodski sistem oziroma ustrezno knjigovodsko evidenco;
* zagotavljal revizijsko sled in hranil vso dokumentacijo v zvezi z operacijo, potrebno za zagotovitev ustrezne revizijske sledi v skladu z veljavnimi predpisi;
* upošteval vsakokratno veljavno zakonodajo s področja integritete in preprečevanja korupcije;
* ob zadnjem ZZI-ju ministrstvu dostavil končno poročilo o zaključku operacije;
* ne bo odstopil terjatve do ministrstva tretjim osebam ali le to zastavil, cediral in podobno;
* rezultate dokončane operacije uporabljal v skladu z namenom sofinanciranja;
* pristojnim organom omogočil nadzor nad izvajanjem operacije;
* v postopkih nadzora ali revizij operacije navajal vsa dejstva in predložil dokaze, ki bi lahko vplivali na pravilnost ugotovitev v navedenih postopkih;
* si prizadeval morebitne spore urediti s podajo predloga ministrstvu za sklenitev dodatka k tej pogodbi;
* spoštoval temeljna načela javnega naročanja, na način predviden v 10. členu te pogodbe.

V primeru neizpolnjevanja pogodbenih zavez upravičenca iz prejšnjega odstavka ministrstvo določi upravičencu rok za odpravo nepravilnosti, kadar gre za neizpolnjevanje pogodbenih zavez, ki jih je mogoče odpraviti. Če upravičenec kljub pozivu ministrstva pomanjkljivosti ne odpravi v postavljenem roku, ki je naveden v pozivu za odpravo nepravilnosti, ministrstvo lahko odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS.

Ministrstvo bo od sklenitve pogodbe na vsake tri (3) mesece preverjalo izvajanje časovnice aktivnosti izbranega prijavitelja. Če ugotovi, da operacija ne poteka v skladu s predvideno časovnico, ministrstvo izbranega prijavitelja na to pisno opozori in mu določi, da v roku 30 dni od prejema pisnega opozorila izvede aktivnosti v skladu s predvideno časovnico. Če pomanjkljivosti v tem roku ne odpravi oziroma se neizvajanje časovnice aktivnosti večkrat ponovi, lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna Republike Slovenije.

Če ministrstvo v času izvajanja pogodbe ugotovi, da se dodeljena sredstva uporabljajo nenamensko ali so dodeljena sredstva odtujena ali so bila upravičencu dodeljena neupravičeno ali je bila ugotovljena goljufija, prekine izplačevanje sredstev in/ali odstopi od pogodbe, upravičenec pa mora v primeru odstopa vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Če upravičenec naknadno, v času izvajanja operacije, ugotovi, da v pogodbeno določenem roku oziroma s proračunsko predvidenimi sredstvi ne bo mogel izvesti dogovorjenega obsega operacije, je dolžan o razlogih za zamudo oziroma nezmožnosti izpolnitve pogodbe z ustrezno obrazložitvijo pisno obvestiti ministrstvo takoj, ko nastopijo ti razlogi, najpozneje pa v roku petnajst (15) dni od njihovega nastanka.

Na podlagi upravičenčeve obrazložitve iz prejšnjega odstavka ministrstvo odloči, ali bo spremembo pogodbe odobrilo in k pogodbi sklenilo dodatek ali bo od pogodbe odstopilo.

Ministrstvo lahko odstopi od pogodbe:

* če upravičenec ne ravna skladno s prvim odstavkom tega člena;
* če pisno obvestilo upravičenca iz prvega odstavka tega člena prejme po poteku pogodbeno določenega roka;
* če med izvajanjem operacije pride do okoliščin, ki bi vplivale na ocenjevanje vloge na način, da se ta ne bi sklenila, če bi te okoliščine obstajale ob njenem ocenjevanju.

1. člen

Če je v času veljavnosti pogodbe nad upravičencem začet postopek zaradi insolventnosti ali postopek prisilnega prenehanja, je upravičenec dolžan o postopku takoj obvestiti ministrstvo. Z dnem objave sklepa o začetku postopka iz prejšnje povedi upravičenec nima več pravic po tej pogodbi, razen če je sklep razveljavljen ali postopek končan na način, da lahko upravičenec posluje dalje. V vsakem primeru lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od pisnega poziva ministrstva, povečana za zakonite zamudne obresti od dneva nakazila, na TRR upravičenca do dneva nakazila v dobro proračuna RS.

Če pride do blokade upravičenčevega TRR, je upravičenec dolžan o blokadi takoj obvestiti ministrstvo. V času trajanja blokade upravičenec ni upravičen do sredstev po tej pogodbi. V primeru blokade lahko ministrstvo odstopi od pogodbe, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS.

1. člen

Če pride pri izvajanju operacije do sprememb, ki bistveno vplivajo na realizacijo izvedbe operacije, je upravičenec dolžan nemudoma oziroma najkasneje v 30 (tridesetih) dneh od nastalih sprememb, o njih obvestiti skrbnika pogodbe, sicer se šteje, da se sredstva uporabljajo nenamensko.

Upravičenec je dolžan vsako finančno, vsebinsko oziroma časovno spremembo, ki bi vplivala ali bi lahko vplivala na cilje ali rezultate operacije pisno obrazložiti in utemeljiti, sicer izgubi pravico do nadaljnjega koriščenja sredstev sofinanciranja po tej pogodbi. V tem primeru lahko ministrstvo odstopi od pogodbe in zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS. Stranki sta sporazumni, da o obstoju in ustreznosti obrazložitve spremembe in izkazanosti njene utemeljitve presodi ministrstvo po prostem preudarku.

Upravičenec lahko predčasno odstopi od pogodbe le, če v odstopni izjavi navede utemeljene razloge in njihovo utemeljenost potrdi ministrstvo. Upravičenec v tem primeru izgubi pravico do sofinanciranja, razen v delu upravičenih stroškov, vezanih na že izpeljane aktivnosti operacije. Upravičenec je v tem primeru dolžan podati končno poročilo o operaciji ter izpolniti cilje in rezultate, sicer je celotna operacija neupravičena do sofinanciranja. V tem primeru lahko ministrstvo zahteva vrnitev izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS. Če delna realizacija operacije za ministrstvo ni smiselna (nedoseganje ciljev in rezultatov), ministrstvo odstopi od pogodbe, upravičenec pa mora vrniti vsa prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS.

V primeru predčasnega odstopa upravičenca od pogodbe brez utemeljenih razlogov mora upravičenec vrniti vsa prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS.

1. **NADZOR NAD PORABO SREDSTEV**
2. člen

Upravičenec je za potrebe nadzora in spremljanja porabe sredstev ter doseganja zastavljenih ciljev dolžan ministrstvu, revizijskemu organu in drugim nadzornim ter pristojnim organom, vključenim v izvajanje, upravljanje, nadzor ali revizijo operacije ter njihovim pooblaščencem, omogočiti dostop do celotne dokumentacije operacije, vključno z dokumentacijo o izbiri izvajalcev, na način, da sta vsak čas možna kontrola izvajanja operacije in vpogled v dokumentacijo v vsaki točki operacije.

Ministrstvo lahko kadarkoli nenapovedano opravi preverjanje izvajanja operacije na kraju samem z namenom spremljanja aktivnosti, ki jih lahko združi s preverjanjem podatkov pri doseganju ciljnih vrednosti operacije.

Če je upravičenec prejel sredstva, za katera se pozneje pri nadzoru nad porabo proračunskih sredstev, dodeljenih za operacijo, izkaže, da jih je prejel neupravičeno, ministrstvo zahteva vrnitev dodeljenih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS.

1. člen

V primerih nepravilnosti ali nenamenske porabe sredstev po že izvršenem izplačilu sredstev iz proračuna je upravičenec dolžan na podlagi lastne ugotovitve ali na poziv ministrstva, vrniti neupravičeno izplačana sredstva v proračun najkasneje v roku 30 dni od pisnega poziva ministrstva, skupaj z zakonitimi zamudnimi obrestmi, ki so obračunane od dneva nakazila na TRR upravičenca do dneva nakazila v dobro proračuna RS.

1. člen

Revizijski organ ali drugi organi, ki izvajajo nadzor, pri opravljanju nadzora niso vezani na predhodne ugotovitve ministrstva glede upravičenosti izplačil ali izpolnjevanja pogodbenih obveznosti ter lahko v okviru naknadnega nadzora samostojno oziroma neodvisno od prejšnjih ugotovitev ministrstva ugotavljajo in ugotovijo, da so bila sredstva izplačana neupravičeno ali da so bile kršene pogodbene obveznosti.

1. **NEPRAVILNOSTI PRI IZVAJANJU OPERACIJE**
2. člen

Pogodbeni stranki se dogovorita, da za nepravilnost pri izvajanju operacije in posledično te pogodbe šteje tudi vsaka kršitev prava EU ali nacionalnega prava, ki je posledica delovanja, dopustitve ali opustitve s strani upravičenca, ki škoduje ali bi škodovalo proračunu Republike Slovenije.

Nepravilnost lahko ugotovijo: skrbnik pogodbe oziroma oseba, ki opravlja administrativna preverjanja, revizijski organ ali drug pristojen organ.

Ugotovljene nepravilnosti, ki izhajajo iz poročil revizijskih in nadzornih organov, predstavljajo bistveno kršitev pogodbe in podlago za odstop od pogodbe in vračilo izplačanih sredstev, če gre za vrednost upravičenih stroškov v obsegu več kot 25 % vseh upravičenih stroškov.

1. člen

Pogodbeni stranki se dogovorita, da finančni popravek predstavlja ponovno vzpostavitev stanja, v katerem so vsi prijavljeni izdatki za sofinanciranje skladni z veljavnimi pravili in to pogodbo, pri čemer je treba zagotoviti spoštovanje načel enakega obravnavanja in sorazmernosti.

Kadar je mogoče na podlagi obravnave posameznega primera izračunati točen znesek in je ta enak ali nižji od 25 % vseh upravičenih stroškov, obremenjen z nepravilnostmi, je finančni popravek natančno vrednostno opredeljiv. V tem primeru je lahko znesek finančnega popravka enak znesku odkrite posamezne nepravilnosti pri operaciji ali vrednosti bistvene kršitve pogodbe (tj. znesku, ki je bil neupravičeno zaračunan).

Upravičenec ima pravico ugovarjanja zoper vmesna poročila ministrstva, revizijskega organa in drugih nadzornih organov, vključenih v izvajanje, upravljanje, nadzor ali revizijo operacije, s katerimi izpodbija ugotovitve iz vmesnih poročil, ter dolžnost navajanja vseh dejstev in dokazov, ki bi lahko vplivali na pravilnost ugotovitev v navedenih vmesnih poročilih.

Upravičenec se zaveže izvršiti finančne popravke v višini in rokih, kot izhajajo iz končnih poročil ministrstva, revizijskega organa ali drugega pristojnega organa, oziroma najpozneje v 30 (tridesetih) dneh od prejema poziva za vračilo sredstev na način in v višini, določeni v končnem poročilu. Izvršitev celotnega finančnega popravka v določenem roku je bistvena sestavina te pogodbe.

1. **PROTIKORUPCIJSKA KLAVZULA IN PREPOVED POSLOVANJA Z MINISTRSTVOM**
2. člen

Če kdo v imenu ali na račun upravičenca predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku, je ta pogodba nična.

Če se ugotovi, da za upravičenca obstaja prepoved poslovanja iz 35. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – ZDeb in 16/23 – ZZPri) oziroma smiselno enake določbe predpisa, ki bo nadomestil citirani zakon, je ta pogodba nična.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela – upravičenec mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

1. **PREPOVED DVOJNEGA FINANCIRANJA**
2. člen

Upravičenec s podpisom te pogodbe jamči, da za stroške, ki so predmet sofinanciranja, ni prejel drugih sredstev iz državnega proračuna, proračuna lokalnih skupnosti, proračuna EU ali drugih javnih virov.

Če se ugotovi, da je upravičenec že prejel tudi druga sredstva iz prvega odstavka ali so mu bila odobrena, ne da bi o tem do sklenitve te pogodbe pisno obvestil ministrstvo, lahko ministrstvo odstopi od te pogodbe ter zahteva vrnitev sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS.

1. **VAROVANJE OSEBNIH PODATKOV IN POSLOVNIH SKRIVNOSTI**
2. člen

Pogodbeni stranki soglašata, da bosta zagotavljali pogoje in ukrepe za zagotovitev varstva osebnih podatkov v skladu z Zakonom o varstvu osebnih podatkov (Uradni list RS, št. 163/22), Zakonom o poslovni skrivnosti (Uradni list RS, št. 22/2019) in Splošno uredbo o varstvu podatkov ter preprečevali morebitne zlorabe. Upravičenec je dolžan obvestiti svoje kadre, da bodo pri svojem delu prišli v stik z osebnimi podatki, pri delu z njimi pa morajo ti ravnati z največjo mero skrbnosti.

Upravičenec je dolžan zagotoviti, da vsaka oseba, ki bo pri njem zbirala, obdelovala ali kako drugače dostopala do osebnih podatkov, predhodno predloži podpisano izjavo o varovanju osebnih podatkov.

1. **OBVEŠČANJE IN KOMUNICIRANJE V ZVEZI S PODPORO IZ SKLADOV**
2. člen

Upravičenec in izvajalci, ki so za operacijo prejeli podporo iz proračuna Republike Slovenije, izvajajo dejavnosti prepoznavnosti, preglednosti in komuniciranja na način tako, da bodo za potrebe obveščanja in komuniciranja v dokumente in komunikacijsko gradivo, ki zadevajo izvajanje operacije in so namenjeni javnosti ali udeležencem, vključil izjavo, v kateri na prepoznaven način izpostavijo podporo Republike Slovenije. Na zahtevo ministrstva mora upravičenec sodelovati pri aktivnostih informiranja in komuniciranja, ki jih organizira ministrstvo.

Upravičenec soglaša z objavo podatkov o operaciji, ki so javnega značaja.

1. **HRAMBA DOKUMENTACIJE O OPERACIJI**
2. člen

Upravičenec mora hraniti vso dokumentacijo v zvezi z operacijo do 31. 12. 2031 in sicer za potrebe revizije oziroma kot dokazila za potrebe prihodnjih preverjanj.

Če upravičenec ravna v nasprotju z obveznostmi po tem členu, ministrstvo odstopi od pogodbe in zahteva vračilo vseh izplačanih sredstev ali njihov sorazmeren del, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS.

1. **SKRBNIKI POGODB**
2. člen

Skrbnik pogodbe skrbi za pravilno, pravočasno, zakonito, gospodarno in učinkovito izvedbo operacije.

Skrbnik pogodbe in ostali udeleženci v postopkih izvajanja spremljanja, nadzora in evalvacije aktivnosti po tej pogodbi so zavezani k varovanju poslovnih skrivnosti oziroma zaupnih podatkov, do katerih dostopajo v teh postopkih, skladno z zakonom, ki ureja varstvo osebnih podatkov.

Skrbnik pogodbe na strani ministrstva je [IME, PRIIMEK, NAZIV, TEL. ŠT., E-MAIL], v primeru odsotnosti ga nadomešča njegov namestnik [IME, PRIIMEK, NAZIV, TEL. ŠT., E-MAIL].

Skrbnik pogodbe na strani upravičenca je [IME, PRIIMEK, NAZIV, TEL. ŠT., E-MAIL], v primeru odsotnosti ga nadomešča njegov namestnik [IME, PRIIMEK, NAZIV, TEL. ŠT., E-MAIL].

Če se v času trajanja pogodbenega razmerja pri katerikoli izmed pogodbenih strank spremeni skrbnik pogodbe, se o tem z dopisom obvesti drugo pogodbeno stranko.

1. **SKUPNE DOLOČBE**
2. člen

Po tej pogodbi se sofinancirajo le upravičeni stroški izvedbe operacije »Naziv operacije« pod pogoji in zavezami, navedenimi v tej pogodbi, katerih neizpolnjevanje ali nedoseganje predstavlja bistveno kršitev te pogodbe.

Če se je operacija začela izvajati pred predložitvijo vloge za sofinanciranje, ministrstvo pred odobritvijo prvega ZZI-ja iz proračuna preveri skladnost izvajanja operacije z relevantno zakonodajo tudi za obdobje pred opravljenim izborom oziroma pred sklenitvijo pogodbe o sofinanciranju. V primeru odkritja kršitev ministrstvo določi rok za odpravo kršitve, v primeru neodprave kršitve pa lahko od te pogodbe odstopi s pisno izjavo.

V primeru bistvene kršitve te pogodbe s strani upravičenca ministrstvo določi rok za odpravo kršitve, v primeru neodprave kršitve pa lahko odstopi od pogodbe in zahteva vračilo vseh izplačanih sredstev, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS.

1. **SPREMEMBE POGODBE**
2. člen

Spremembe te pogodbe so mogoče s sklenitvijo pisnega dodatka k pogodbi (aneksa), ki ga skleneta pogodbeni stranki pred iztekom veljavnosti te pogodbe.

Če upravičenec na poziv ministrstva v roku 15 (petnajstih) dni od prejema poziva ne sklene dodatka k pogodbi, ki ureja spremembe pogodbenih določil glede dinamike plačevanja, skrbnika pogodbe, navodil ministrstva ali znižanja sredstev sofinanciranja, zagreši bistveno kršitev pogodbe. V tem primeru ima vsaka pogodbena stranka pravico odstopiti od pogodbe, upravičenec pa mora vrniti vsa prejeta sredstva ali njihov sorazmeren del po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS.

1. **VELJAVNOST POGODBE**
2. člen

Pogodba začne veljati z dnem, ko jo podpišeta obe pogodbeni stranki, in velja do izteka vseh rokov, določenih v tej pogodbi, v katerih sta možna nadzor nad pogodbo in izrekanje finančnih sankcij, ki so določene v tej pogodbi, to je še 5 let po zaključku operacije.

Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta stranki z aneksom k tej pogodbi dogovorili za novo določbo, ki bo po smislu čim bližje neveljavni določbi.

V primeru neizpolnitve obveznosti v roku, ki je s to pogodbo določen kot bistvena sestavina te pogodbe, se ta pogodba šteje za razvezano, upravičenec pa mora vrniti prejeta sredstva po tej pogodbi v roku 30 (tridesetih) dni od prejema pisnega poziva ministrstva, povečana za zakonite zamudne obresti od dneva nakazila na TRR upravičenca do dneva nakazila v dobro proračuna RS. Vendar lahko ministrstvo to pogodbo ohrani v veljavi, če v 30 (tridesetih) dneh po preteku roka pisno izjavi dolžniku, da pogodbo ohranja v veljavi in da zahteva njeno izpolnitev.

1. **KONČNE DOLOČBE**
2. člen

Pogodbeni stranki soglašata, da bosta nerešena vprašanja in morebitne spore reševali sporazumno. Če sporazumna rešitev spora ni mogoča, je za reševanje sporov pristojno sodišče v Ljubljani.

1. člen

Pogodba je sklenjena v elektronski obliki in velja z dnem podpisa zadnje pogodbene stranke.

ali

Pogodba je sklenjena z dnem podpisa zadnje pogodbene stranke v 5 (petih) enakih izvodih, od katerih prejme ministrstvo 3 (tri) izvode in upravičenec 2 (dva) izvoda. (opcija)

Upravičenec Republika Slovenija

NAZIV Ministrstvo za digitalno preobrazbo

Direktor Minister

Kraj in datum Kraj in datum

Priloga 1: Vloga upravičenca